
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Κανονισμός Οργανωτικής Διάρθρωσης του Οργανι¬ 
σμού Βιομηχανικής Ιδιοκτησίας (ΟΒΙ). 1 

Έγκριση τροποποίησης του Κανονισμού Κατάστασης 
Προσωπικού του Οργανισμού Πληρωμών και Ελέγ¬ 
χου Κοινοτικών Ενισχύσεων Προσανατολισμού και 

Εγγυήσεων (Ο.Π.Ε.Κ.Ε.Π.Ε.) - Ν.Π.Ι.Δ. 2 

Καθορισμός των όρων, προϋποθέσεων, των δικαιολο- 
γητικών και του τρόπου πληρωμής της επιχορήγη¬ 
σης της δράσης IV «Αναλύσεις μελιού», στα πλαί¬ 
σια υλοποίησηςτου Προγράμματος Βελτίωσηςτης 
Παραγωγής και Εμπορίας Μελιού έτους 2005 - 
2007 και τροποποίηση της υπ’ αριθμ. 256313/ 
2.3.2005 απόφασης του Υπ. Αγροτικής Ανάπτυξης 
& Τροφίμων. 3 


ΑΠΟΦΑΣΕΙ Σ 

Αριθ. 11620/ΕΦΑ2239 (1) 

Κανονισμός Οργανωτικής Διάρθρωσης του Οργανισμού 
Βιομηχανικής Ιδιοκτησίας (ΟΒΙ). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις των άρθρων 4 παρ. Ι,α) και2παρ. 10,α) 
του ν. 1733/1987, «Μεταφορά Τεχνολογίας, Εφευρέσεις, 
Τεχνολογική Καινοτομία και σύσταση Επιτροπής Ατομι¬ 
κής Ενέργειας» (ΦΕΚ 171/Α'). 

2. Τις διατάξεις του άρθρου μόνον παρ. Ια του π.δ. 
232/1992, «Έξοδος του Οργανισμού Βιομηχανικής Ιδιο¬ 
κτησίας από το Δημόσιο Τομέα» (ΦΕΚ 120/Α'). 

3. Τις διατάξεις του π.δ. 27/1996, «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης» (ΦΕΚ 
19/Α'). 

4. Τις διατάξεις του π.δ. 122/2004, «Ανασύσταση του 
Υπουργείου Τουρισμού» (ΦΕΚ85/Α'). 

5. Τις διατάξεις του άρθρου 90 του π.δ. 63/2005, «Κωδι¬ 
κοποίηση της νομοθεσίας για την Κυβέρνηση και τα κυ¬ 
βερνητικά όργανα» (ΦΕΚ 98/Α'). 


6. Την απόφαση του Διοικητικού Συμβουλίου του Οργα¬ 
νισμού (ΔΣ/ΠΡ/17/1988) όπως συμπληρώθηκε και ισχύει. 

7. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού. 

8. Το κείμενο του Κανονισμού Οργανωτικής Διάρθρω¬ 
σης του Ο. Β. I., έτσι όπως καταρτίσθηκε από το Διοικητικό 
Συμβούλιο του Ο.Β.Ι. (κατά τη συνεδρία του υπ’ αριθμ. 
ΔΣ/ΠΡ/13/2005 και υποβλήθηκε νόμιμα στο Υπουργείο 
Ανάπτυξης στις 25 Ιουλίου 2005), εγκρίνουμε: 

Το κείμενο του Κανονισμού Οργανωτικής Διάρθρωσης 
του Ο. Β.Ι. που καταρτίσθηκε από το Διοικητικό Συμβούλιο 
του Ο.Β.Ι. κατά την συνεδρίασή του της 15 Ιουλίου 2005, 
που είναι το παρακάτω: 


«ΚΑΝΟΝΙΣΜΟΣ ΟΡΓΑΝΩΤΙΚΗΣ ΔΙΑΡΘΡΩΣΗΣ 
ΟΡΓΑΝΙΣΜΟΥ ΒΙΟΜΗΧΑΝΙΚΗΣ ΙΔΙΟΚΤΗΣΙΑΣ (Ο.Β.Ι.) 

Άρθρο 1 

Αντικείμενο Κανονισμού - Ορισμοί 

Ο Κανονισμός Οργανωτικής Διάρθρωσης ρυθμίζει τη 
διάρθρωση του Οργανισμού Βιομηχανικής Ιδιοκτησίας 
(ΟΒΙ) σε υπηρεσιακές μονάδες τις αρμοδιότητές τους και 
την λειτουργία τους. 

Για την εφαρμογή της απόφασης αυτής νοούνται ως: 
α. «ν. 1733/1987», ο νόμος 1733/1987 «Μεταφορά Τε¬ 
χνολογίας, Εφευρέσεις, Τεχνολογική Καινοτομία και σύ¬ 
σταση Επιτροπής Ατομικής Ενέργειας» (ΦΕΚ 171 /Α'), 
όπως τροποποιήθηκε από το άρθρο 18 του ν. 1739/1987 
«Διαχείριση υδατικών πόρων και άλλες διατάξεις» (ΦΕΚ 
201/Α ) και το άρθρο 27 του ν. 2516/1997 «Ίδρυση και λει¬ 
τουργία βιομηχανικών και βιοτεχνικών εγκαταστάσεων 
και άλλες διατάξεις» (ΦΕΚ 159/Α'). 

β. «Ο.Β.Ι.», ο Οργανισμός Βιομηχανικής Ιδιοκτησίας, 
που εδρεύει στην Αθήνα (ν. 1733/1987). 

γ. «Κανονισμός Προσωπικού», η υπ’ αριθμ. 
16987/1.11.1988 υπουργική απόφαση «Έγκριση του Κα¬ 
νονισμού Προσωπικού του Οργανισμού Βιομηχανικής 
Ιδιοκτησίας (Ο.Β.Ι.)» (ΦΕΚ841/Β'). 

δ. «Οικονομικός Κανονισμός», η υπ’ αριθμ. 7066/ΕΦΑ/ 
666/4.5.1989 υπουργική απόφαση«Έγκριση του Οικονο¬ 
μικού Κανονισμού του Οργανισμού Βιομηχανικής Ιδιοκτη¬ 
σίας (Ο.Β.Ι.)» (ΦΕΚ363/Β ). 

ε. «ΕΔΒΙ», το Ειδικό Δελτίο Βιομηχανικής Ιδιοκτησίας 
που εκδίδει ο Ο,Β.Ι. (άρθρο 4, παρ. 3, του ν. 1733/1987). 

ζ. «ν. 2418/1996», ο νόμος 2418/1996 «Κύρωση του Δια¬ 
κανονισμού του Στρασβούργου που αφορά τη Διεθνή Τα¬ 
ξινόμηση των Διπλωμάτων Ευρεσιτεχνίας της 24ης Μαρ¬ 
τίου 1971, όπως τροποποιήθηκε στις 28 Σεπτεμβρίου 
1979» (ΦΕΚ 140/Α'). 

Άρθρο 2 

Οργανωτική Διάρθρωση - Γενικός Διευθυντής 

1.0 Γενικός Διευθυντής προΐσταταιτων υπηρεσιώντου 
Οργανισμού και υπό την εποπτεία του λειτουργούν οι Δι¬ 
ευθύνσεις, τα Τμήματα και οι Υπηρεσιακές Μονάδες. 

2. Ο Οργανισμός Βιομηχανικής Ιδιοκτησίας διαρθρώνε¬ 
ται στις ακόλουθες Διευθύνσεις: 

α. Διεύθυνση Τίτλων Βιομηχανικής Ιδιοκτησίας 
β. Διεύθυνση Τεχνολογικής Πληροφόρησης 
γ. Διεύθυνση Διεθνών Σχέσεων, Νομικών Θεμάτων και 
Επικοινωνίας 
δ. Οικονομική Διεύθυνση 

ε. Διεύθυνση Ανθρώπινου Δυναμικού και Εκπαίδευσης 
στ. Διεύθυνση Υπηρεσιών Πληροφορικής 

3. Κάθε Διεύθυνση μπορεί να αποτελείται από ένα ή πε¬ 
ρισσότερα Τ μήματα, εφόσον ορίζονται στον παρόντα Κα¬ 
νονισμό. Εξαίρεση αποτελεί το Τμήμα Ασφαλείας που εί¬ 
ναι αυτοτελές. 

4. Στις Διευθύνσεις ή στα Τμήματα μπορεί να λειτουρ¬ 
γούν Υπηρεσιακές Μονάδες με ανάθεση συγκεκριμένου 
έργου, εφόσον ορίζεται στον παρόντα Κανονισμό. 

5. Στον Γενικό Διευθυντή υπάγεται και αναφέρεται ο 
Αναπληρωτής Γενικός Διευθυντής. 

6. Οι προϊστάμενοι των Διευθύνσεων, εισηγούνται για 
θέματα των αρμοδιοτήτων τους στον Γενικό Διευθυντή. 
Οι προϊστάμενοι των Τμημάτων και οι υπεύθυνοι των Υπη¬ 
ρεσιακών Μονάδων εισηγούνται για θέματα των αρμοδιο¬ 
τήτων τους στους ιεραρχικά προϊσταμένους τους και 
στον Γενικό Διευθυντή. 

Άρθρο 3 
Διευθύνσεις 

Διεύθυνση Τίτλων Βιομηχανικής Ιδιοκτησίας (Δ.Τι.Β.Ι.) 

1. Η Διεύθυνση Τίτλων Βιομηχανικής Ιδιοκτησίας 
(Δ.Τι.Β.Ι.) έχει τις εξής αρμοδιότητες: 

α. Παραλαμβάνει καταθέσεις, χορηγεί, και δημοσιεύει 
τους τίτλους Βιομηχανικής Ιδιοκτησίας αρμοδιότητας 
του Ο.Β.Ι. 

β. Συντάσσει εκθέσεις έρευνας στα πλαίσια της διαδι¬ 
κασίας χορήγησης διπλωμάτων ευρεσιτεχνίας, 
γ. Καταχωρεί συμβάσεις μεταφοράς τεχνολογίας, 
δ. Ελέγχει και διορθώνει τα δεδομένα βιομηχανικής 
ιδιοκτησίας του Ο.Β.Ι. και προωθεί τις Καινοτομίες. 

ε. Τηρεί τα αρχεία βιομηχανικής ιδιοκτησίας και επιμε¬ 
λείται την έκδοση του Ειδικού Δελτίου Βιομηχανικής Ιδιο¬ 
κτησίας (ΕΔΒΙ). 

2. Στη Διεύθυνση λειτουργούνταεξήςτέσσερατμήματα: 
α. Το Τμήμα Καταθέσεων και Χορηγήσεων (Τ.Κ.Χ.), το 

οποίο: 

- Παραλαμβάνει αιτήσεις για τίτλους βιομηχανικής ιδιο¬ 
κτησίας. 

- Χορηγεί τους προς έκδοση τίτλους βιομηχανικής ιδιο¬ 
κτησίας. 

- Καταχωρεί συμβάσεις μεταφοράς τεχνολογίας. 


- Τηρεί τα Μητρώα και τα Βιβλία που ορίζονται από το 
άρθρο 4 παρ. 2, α) καιγ) του ν. 1733/1987. 

- Διενεργεί τον έλεγχο των προϋποθέσεων για τη χορή¬ 
γηση των πιστοποιητικών κατάθεσης μετάφρασης των 
ευρωπαϊκών διπλωμάτων ευρεσιτεχνίας. 

β. Το ΤμήμαΣύνταξης Εκθέσεων Έρευνας (Τ.Σ.Ε.Ε.),το 
οποίο: 

- Συντάσσει τις εκθέσεις έρευνας, καθώς και τις τελικές 
εκθέσεις έρευνας για την χορήγηση των διπλωμάτων ευ¬ 
ρεσιτεχνίας. 

- Μεταφράζει κείμενα, που άπτονταιτων αρμοδιοτήτων 
του Ο.Β.Ι. 

• Στο Τμήμα Σύνταξης Εκθέσεων Έρευνας λειτουρ¬ 
γούν δύο Υπηρεσιακές Μονάδες, ως εξής: 

- Η Υπηρεσιακή Μονάδα Μηχανολογικών Εφευρέσεων 
η οποία εξετάζει τις εφευρέσεις μηχανολογικού, ηλε¬ 
κτρονικού ή άλλου συναφούς αντικειμένου και 

- Η Υπηρεσιακή Μονάδα Χημικών και Βιοτεχνολογικών 
Εφευρέσεων, η οποία εξετάζει τις εφευρέσεις χημικού, 
βιολογικού, ιατρικού, βιοτεχνολογικού και άλλου συνα¬ 
φούς αντικειμένου. 

γ. Το Τμήμα Ελέγχου και Προώθησης Καινοτομιών 
(Τ.Ε.Π.Κ.) το οποίο: 

- Ελέγχει και διορθώνει τα δεδομένα βιομηχανικής ιδιο¬ 
κτησίας του Οργανισμού. 

- Διενεργεί τον ποιοτικό έλεγχο των εκθέσεων έρευνας 
και τελικών εκθέσεων έρευνας του Ο. Β. I. 

- Συντάσσει και ενημερώνει τις εσωτερικές οδηγίες για 
τις εργασίες της Διεύθυνσης Τίτλων Βιομηχανικής Ιδιο¬ 
κτησίας. 

- Συντάσσει εκθέσεις αξιολόγησης εφευρέσεων στα πλαί¬ 
σια της διαδικασίας βράβευσης εφευρετών από τον Ο.Β.Ι. 

• Στο Τμήμα Ελέγχου και Προώθησης Καινοτομιών λει¬ 
τουργεί η Υπηρεσιακή Μονάδα Ποιοτικού Ελέγχου και 
Διόρθωσης Δεδομένων, η οποία ελέγχει και διορθώνει τα 
δεδομένα βιομηχανικής ιδιοκτησίας, σε συνεργασία με 
την Διεύθυνση Υπηρεσιών Πληροφορικής. 

δ. Το Τμήμα Τεκμηρίωσης και Δημοσιεύσεων (Τ.Τ.Δ.)το 
οποίο: 

- Τηρεί τα αρχεία (σε χαρτί και ψηφιακά μέσα) της βιο¬ 
μηχανικής ιδιοκτησίας του Ο. Β.Ι. σύμφωνα μεταπροβλε- 
πόμενα στο άρθρο 4 παρ. 2 του ν. 1733/1987. 

- Παρακολουθεί τις μηνιαίες ανανεώσεις της Διεθνούς 
Ταξινόμησης Διπλωμάτων Ευρεσιτεχνίας, σύμφωνα μετά 
προβλεπόμενα στον. 2418/1996 και επαναταξινομεί, ανά¬ 
λογα, όλους τους τίτλους διπλωμάτων ευρεσιτεχνίας. 

- Επιμελείται τις μηνιαίες δημοσιεύσεις στο ΕΔΒΙ κάθε 
αιτήσεως και τίτλου βιομηχανικής ιδιοκτησίας. 

3. Οι προϊστάμενοι της Διεύθυνσης Τίτλων Βιομηχανι¬ 
κής Ιδιοκτησίας και των Τμημάτων Σύνταξης Εκθέσεων 
Έρευνας, Ελέγχου και Προώθησης Καινοτομιών και Τεκ¬ 
μηρίωσης και Δημοσιεύσεων ανήκουν στην κατηγορία Ε 
του προσωπικού του Ο.Β.Ι. Ο προϊστάμενος του Τμήμα¬ 
τος Καταθέσεων και Χορηγήσεων ανήκει στην κατηγορία 
Ε, Τ ή Λ του προσωπικού του Ο.Β.Ι. Οι προϊστάμενοι των 
Υπηρεσιακών Μονάδων της Διεύθυνσης Τίτλων Βιομηχα¬ 
νικής Ιδιοκτησίας ανήκουν στην κατηγορία Ε. 

Άρθρο 4 

Διεύθυνση Τεχνολογικής Πληροφόρησης (Δ.Τ.Π.) 

1. Η Διεύθυνση Τεχνολογικής Πληροφόρησης έχει τις 
εξής αρμοδιότητες: 

α. Παρακολουθείτην ορθή λειτουργία και ανάπτυξη των 
Περιφερειακών Ηλεκτρονικών Βιβλιοθηκών του Ο.Β.Ι. 

β. Παρέχει πληροφορίες για συγκεκριμένες τεχνολογι¬ 
κές εφαρμογές ή συγκεκριμένα τεχνολογικά πεδία. 

γ. Παρακολουθεί συνεχώς τις τεχνολογικές εξελίξεις 
συγκεκριμένων τεχνολογικών πεδίων. 

δ. Παρακολουθεί τις αναδυόμενες ή φθίνουσες τεχνο¬ 
λογίες στον ελληνικό ή διεθνή χώρο, 
ε. Προάγει την καινοτομία και μεταφορά τεχνολογίας, 
στ. Ενημερώνει το κοινό με κάθε διαθέσιμο μέσο ή τρό¬ 
πο για τους κλάδους της ελληνικής οικονομίας. 

2. Στη Διεύθυνση Τεχνολογικής Πληροφόρησης λει¬ 
τουργεί Τμήμα Τεχνολογικής Πληροφόρησης και Διάδο¬ 
σης της Καινοτομίας. Το Τμήμα αυτό είναι αρμόδιο για τα 
θέματα της παραπάνω παραγράφου 1, εδάφια β, γ ε, και 
στ. 

3. Οι προϊστάμενοι της Διεύθυνσης Τεχνολογικής Πλη¬ 
ροφόρησης και του Τμήματος αυτής ανήκουν στην κατη¬ 
γορία Ε του προσωπικού του Ο.Β.Ι. 

Άρθρο 5 

Διεύθυνση Διεθνών Σχέσεων, Νομικών Θεμάτων και Επι¬ 
κοινωνίας (Δ.Δ.Σχ.Ν.Θ.Ε) 

1. Η Διεύθυνση Διεθνών Σχέσεων, Νομικών Θεμάτων και 
Επικοινωνίας έχει τις εξής αρμοδιότητες: 

α. Επεξεργάζεται και προτείνει σχέδια νομοθετικών 
ρυθμίσεων για τον Ο.Β.Ι. 

β. Γνωμοδοτεί για όλα τα θέματα που προκύπτουν από 
την εφαρμογή των διαδικασιών χορήγησης των τίτλων 
βιομηχανικής ιδιοκτησίας, καθώς και για τα θέματα που 
αφορούν την λειτουργία ή το προσωπικό του Οργανισμού 
(Εσωτερικοί Κανονισμοίτου Ο.Β.Ι.). 

γ. Ελέγχει τις μεταβολές στο νομικό και ιδιοκτησιακό 
καθεστώς των τίτλων βιομηχανικής ιδιοκτησίας. 

δ. Παραλαμβάνει και διαβιβάζει τις Διεθνείς και Ευρω¬ 
παϊκές αιτήσεις για χορήγηση διπλωμάτων ευρεσιτεχνίας 
και τις Διεθνείς και Κοινοτικές αιτήσεις προστασίας βιο¬ 
μηχανικών σχεδίων. 

ε. Εκπροσωπεί δικαστικάτονΟ.Β.Ι. μετά από εντολή του 
Γ ενικού Διευθυντή. 

στ. Παρέχει νομική υποστήριξη σε θέματα συμβάσεων 
μεταφοράς τεχνολογίας. 

ζ. Προωθεί τη συνεργασία με εθνικούς ευρωπαϊκούς ή 
διεθνείς οργανισμούς βιομηχανικής ιδιοκτησίας και κα¬ 
ταρτίζει τα αντίστοιχα προγράμματα συνεργασίας, 
η. Επεξεργάζεταιτις συμβάσεις που αφορούντον Ο.Β.Ι. 
θ. Μεριμνά για την οργάνωση και λειτουργία της βιβλιο¬ 
θήκης του Ο.Β.Ι. 

ι. Τηρεί το γενικό πρωτόκολλο του Ο. Β. I. και προωθεί τη 
σχετική αλληλογραφία. 

ια. Μεριμνά για την επικοινωνία και προβολή του Οργα¬ 
νισμού. 

2. Στη Διεύθυνση Διεθνών Σχέσεων, Νομικών Θεμάτων 
και Επικοινωνίας, λειτουργούν τα εξής τρία τμήματα: 

α. Το Τμήμα Διεθνών Θεμάτων (Τ.Δ.Θ.) το οποίο είναι 
αρμόδιο για τα θέματα που αναφέρονται στην παρ. 1, 
εδάφιο δ και ζ. 

β. Το Τμήμα Νομικών Θεμάτων (Τ.Ν.Θ.) το οποίο είναι 
αρμόδιο για τα θέματα που αναφέρονται στην παρ. 1, 
εδάφιο α, β, γ, ε, στ και η. 

γ. Το Τμήμα Επικοινωνίας και Στήριξης (Τ.Ε.Σ.) το οποίο: 
- μεριμνά για την προβολή του Οργανισμού και επιμε- 


λείταιτις σχέσειςτου Οργανισμού μετά μέσα μαζικής επι¬ 
κοινωνίας, 

- σχεδιάζει, συντάσσει και επιμελείται την έκδοση κάθε 
είδους ενημερωτικών ή διαφημιστικών εντύπων, 

- επιμελείται τη διοργάνωση εκδηλώσεων 

- παρέχει συμβουλευτική υποστήριξη στα φυσικά ή νο¬ 
μικά πρόσωπα που απευθύνονται στον Ο.Β.Ι. για θέματα 
αρμοδιότητάς του. 

3. Οι προϊστάμενοι της Διεύθυνσης Διεθνών Σχέσεων, 
Νομικών Θεμάτων και Επικοινωνίας και των Τμημάτων αυ¬ 
τής ανήκουν στην κατηγορία Ε του προσωπικού του Ο.Β.Ι. 

Άρθρο 6 

Οικονομική Διεύθυνση (Ο.Δ.) 

1. Η Οικονομική Διεύθυνση έχει τις εξής αρμοδιότητες: 

α. Εφαρμόζει τον Οικονομικό Κανονισμό του Ο.Β.Ι. και 

τον Κανονισμό Προμηθειών. 

β. Συγκεντρώνει, επεξεργάζεται και ελέγχει τα οικονο¬ 
μικά στοιχεία. 

γ. Επιμελείται για την κατάρτιση και τη δημοσίευση 
του Ισολογισμού και των λοιπών οικονομικών καταστά¬ 
σεων. 

δ. Επιμελείται για την κατάρτιση και την εκτέλεση του 
Προϋπολογισμού, με την επιφύλαξη των διατάξεων του 
Οικονομικού Κανονισμού του Ο.Β.Ι. 

2. Στην Οικονομική Διεύθυνση λειτουργούντα εξής δύο 
Τμήματα: 

α. Το Τμήμα του λογιστηρίου (Τ.Δ.), το οποίο συγκε¬ 
ντρώνει και προετοιμάζει τα οικονομικά στοιχεία, επιμε¬ 
λείται την ταμειακή διαχείριση και ασχολείται με την εί¬ 
σπραξη των εσόδων. 

β. Το Τμήμα Προγραμματισμού και Απολογισμού 
(Τ.Π.Α.), το οποίο: 

- Συντονίζει την κατάστρωση του επιχειρησιακού σχεδί¬ 
ου του Ο.Β.Ι. και των επιμέρους προγραμμάτων δράσης. 

- Συντονίζει, επεξεργάζεται και ελέγχει τα αναπτυξιακά 
προγράμματα του Ο.Β.Ι. είτε αυτά εκτελούνται με αυτο¬ 
χρηματοδότηση, είτε με συγχρηματοδότηση από εθνι¬ 
κούς ή διεθνείς πόρους. 

- Οργανώνει και ελέγχει τις εσωτερικές λειτουργίες για 
την αποδοτικότερη λειτουργία του Οργανισμού στα πλαί¬ 
σια του επιχειρησιακού του σχεδίου. 

- Επιμελείται τον ποιοτικό έλεγχο των λειτουργιών του 
Ο.Β.Ι. 

3. Οιπροϊστάμενοιτης Οικονομικής Διεύθυνσης και των 
Τμημάτων αυτής ανήκουν στην κατηγορία Ε του προσω¬ 
πικού του Ο.Β.Ι. 

Άρθρο 7 

Διεύθυνση Ανθρώπινου Δυναμικού και Εκπαίδευσης 

(Δ.Α.Δ.Ε.) 

1. Η Διεύθυνση Ανθρώπινου Δυναμικού και Εκπαίδευ¬ 
σης έχει τις εξής αρμοδιότητες: 

α. Μεριμνά για την τήρηση των διατάξεων του Κανονι¬ 
σμού Προσωπικού του Ο.Β.Ι. και επιμελείται των θεμάτων 
που αναφέρονται στη διαχείριση του ανθρώπινου δυναμι¬ 
κού και κυρίως των θεμάτων πρόσληψης και υπηρεσιακής 
εξέλιξης του προσωπικού. 

β. Παρακολουθεί και ενημερώνει τους υπηρεσιακούς 
φακέλους των υπαλλήλων. 

γ. Καταρτίζει τους πίνακες αναγκών του Ο.Β.Ι. σε προ¬ 
σωπικό. 

δ. Καταρτίζει, υλοποιεί και παρακολουθεί τα προγράμ¬ 
ματα εκπαιδευτικών αναγκών του προσωπικού. 

ε. Εισηγείται για τη διαμόρφωση των μισθών και για τις 
λοιπές παροχές προς το προσωπικό. 

2. Ο Προϊστάμενος της Διεύθυνσης Ανθρώπινου Δυνα¬ 
μικού και Εκπαίδευσης ανήκει στην κατηγορία Ε του προ¬ 
σωπικού του Ο.Β.Ι. 

Άρθρο 8 

Διεύθυνση Υπηρεσιών Πληροφορικής (Δ.Υ.Π.) 

1. Η Διεύθυνση Υπηρεσιών Πληροφορικής έχει τις εξής 
αρμοδιότητες: 

α. Εξασφαλίζει την ομαλή λειτουργία των πληροφορια¬ 
κών συστημάτων του Ο.Β.Ι. 

β. Υποστηρίζει τους χρήστες των πληροφοριακών συ¬ 
στημάτων του Οργανισμού. 

γ. Σχεδιάζει και αναπτύσσει τα νέα πληροφοριακά συ¬ 
στήματα. 

• Στη Διεύθυνση λειτουργούν τα εξής δύο Τμήματα: 

- το Τμήμα Ανάπτυξης Συστημάτων (Τ.Α.Σ.), το οποίο εί¬ 
ναι αρμόδιο για το σχεδίασμά και την ανάπτυξη νέων πλη¬ 
ροφοριακών συστημάτων. 

-το Τ μήμα Λειτουργίας (Τ.Λ.), το οποίο είναι αρμόδιο για τη 
λειτουργική υποστήριξη του πληροφοριακού συστήματος. 

2. Οι Προϊστάμενοι της Διεύθυνσης Υπηρεσιών Πληρο¬ 
φορικής και των Τμημάτων αυτής ανήκουν στην κατηγο¬ 
ρία Ε του προσωπικού του Ο.Β.Ι. 

Άρθρο 9 

Τ μήμα Ασφαλείας (Τ.Α.) 

1. Το Τμήμα Ασφαλείας του Ο.Β.Ι. έχει τις εξής αρμο¬ 
διότητες: 

α. Επιμελείται για την ασφάλεια των κτιριακών εγκατα¬ 
στάσεων. 

β. Εποπτεύει την ασφάλεια των μητρώων, αρχείων και 
βιβλίωντου Ο.Β.Ι. καιτωνδεδομένωντου πληροφοριακού 
συστήματος. 

γ. Εποπτεύει την ασφάλεια της συντήρησης των κτιρια- 
κών εγκαταστάσεων του Ο.Β.Ι. και του αντίστοιχου ηλε- 
κτρομηχανικού εξοπλισμού. 

δ. Μεριμνά για την υγιεινή των εργαζομένων στον Ο.Β.Ι. 
και προτείνει τη λήψη σχετικών μέτρων. 

2. Ο Προϊστάμενος του Τμήματος Ασφαλείας ανήκει 
στην κατηγορία Ε του προσωπικού του Ο.Β.Ι. 

Άρθρο 10 

Τοποθέτηση Προσωπικού 

1. Η τοποθέτηση των Προϊσταμένων των Διευθύνσεων 
και των Τμημάτων που προβλέπονται από τον παρόντα 
Κανονισμό, πραγματοποιείται με απόφαση του Διοικητι¬ 
κού Συμβουλίου, μετά από εισήγηση του Γ ενικού Διευθυ¬ 
ντή. Η τοποθέτηση του λοιπού προσωπικού πραγματο¬ 
ποιείται με απόφαση του Γ ενικού Διευθυντή, λαμβανομέ- 
νων υπόψη των εκάστοτε υπηρεσιακών αναγκών. 

2. Στα πλαίσια του παρόντος και του Κανονισμού Προ¬ 
σωπικού, ο Γενικός Διευθυντής, εξειδικεύει τα καθήκοντα 
των υπαλλήλων του Οργανισμού. 

Άρθρο 11 
Γ ενικές Διατάξεις 

1. Ο παρών Κανονισμός καταρτίζεται από το Διοικητικό 


Συμβούλιο του Ο.Β.Ι. σύμφωνα με το άρθρο 2 παρ. 10 
στοιχείο α του ν. 1733/1987. 

2. Η τροποποίηση του παρόντος Κανονισμού γίνεται με 
απόφαση του Διοικητικού Συμβουλίου του Ο.Β.Ι. σύμφω¬ 
να με το στοιχείο α, παρ. 10 άρθρου 2 του ν. 1733/1987 
που εγκρίνεται από τον Υπουργό Ανάπτυξης και δημοσι¬ 
εύεται στην Εφημερίδα της Κυβερνήσεως. 

3. Η ισχύς του παρόντος Κανονισμού αρχίζει απάτη δη¬ 
μοσίευσή του στην Εφημερίδα της Κυβερνήσεως.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Αυγούστου 2005 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 

-♦- 

Αριθ. 287823 (2) 

Έγκριση τροποποίησης του Κανονισμού Κατάστασης 
Προσωπικού του Οργανισμού Πληρωμών και Ελέγχου 
Κοινοτικών Ενισχύσεων Προσανατολισμού και Εγγυή¬ 
σεων (Ο.Π.Ε.Κ.Ε.Π.Ε.) - Ν.Π.Ι.Δ. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ -ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 29Ατου ν. 1558/1985, «Κυβέρνηση και 
Κυβερνητικά Όργανα»(ΦΕΚ 137 Α'), όπως προστέθηκε με 
το άρθρο 27του ν. 2081/1992 (ΦΕΚ 154Α') και τροποποι¬ 
ήθηκε με το άρθρο 1 παρ. 2ατουν. 2469/1997 (ΦΕΚ38Α'). 

β) Τηςπερ. ατηςπαραγρ. 1 του άρθρου 20 του ν. 2637/ 
1998 (Φ.Ε.Κ. 200 Α'), όπως αντικαταστάθηκε μετηνπαρα- 
γρ. 6του άρθρου 4του ν. 2732/1999 (Φ.Ε.Κ. 154 Α'). 

2. Την υπ’ αριθμ. ΔΙΔΚ/Φ. 1/2/6139/23.3.2004 (Φ.Ε.Κ. 
527 Β') κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης». 

3. Την υπ’ αριθμ. 239391/12.6.2003 (Φ.Ε.Κ. 836 Β') κοινή 
υπουργική απόφαση «Έγκριση κανονισμού κατάστασης 
προσωπικού του Οργανισμού Πληρωμών και Ελέγχου 
Κοινοτικών Ενισχύσεων Προσανατολισμού και Εγγυήσε¬ 
ων (Ο.Π.Ε.Κ.Ε.Π.Ε.)-Ν.Π.Ι.Δ.. 

4. Το υπ’ αριθμ. 46601/15.6.2005 έγγραφο του 
Ο.Π.Ε.Κ.Ε.Π.Ε.-Ν.Π.Ι.Δ. 

5. Το υπ’ αριθμ. 85/9.6.2005 (θέμα 14ο) απόσπασμα 
πρακτικού της συνεδρίασης του Δ. Σ. του Ο.Π.Ε.Κ.Ε.Π.Ε. - 
Ν.Π.Ι.Δ. 

6. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του προϋπολογι¬ 
σμού του Ο.Π.Ε.Κ.Ε.Π.Ε. και του Κρατικού Προϋπολογι¬ 
σμού, αποφασίζουμε: 

Εγκρίνουμε την τροποποίηση του Κανονισμού Κατά¬ 
στασης Προσωπικού του Ο.Π.Ε.Κ.Ε.Π.Ε., που εγκρίθηκε 
με την υπ’ αριθμ. 239391/12.6.2003 (Φ.Ε.Κ. 836 Β') κοινή 
υπουργική απόφαση ως εξής: 

Άρθρο μόνο 

Το δεύτερο εδάφιο της περ. β της παρ. 1 του άρθρου 49 
αντικαθίσταται ως εξής: «Χρέη εισηγητή ασκεί ο Προϊ¬ 
στάμενος του Τμήματος Προσωπικού της Διεύθυνσης Δι- 

οικητικής Υποστήριξης και σε περίπτωση κωλύματος λό¬ 
γω απουσίας ο οριζόμενος από τον Κανονισμό νόμιμος 
αναπληρωτής του». 

Κατά τα λοιπά ισχύει η υπ’ αριθμ. 239391/12.6.2003 
(Φ.Ε.Κ. 836 Β') κοινή υπουργική απόφαση. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 2005 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΑΓΡΟΤΙΚΗΣ ΑΝΑΠΤΥΞΗΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΤΡΟΦΙΜΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθ. 298769 (3) 

Καθορισμός των όρων, προϋποθέσεων, των δικαιολογη- 
τικών και του τρόπου πληρωμής της επιχορήγησης 
της δράσης IV «Αναλύσεις μελιού», στα πλαίσια υλο¬ 
ποίησης του Προγράμματος Βελτίωσης της Παραγω¬ 
γής και Εμπορίας Μελιού έτους 2005 - 2007 και τρο¬ 
ποποίηση της υπ’ αριθμ. 256313/2.3.2005 απόφασης 
του Υπ. Αγροτικής Ανάπτυξης & Τροφίμων. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Της υπ’ αριθμ. 03/243942/5.1.2005 (ΦΕΚ 15/Β'/2005) 
κοινής απόφασης Υπουργών (ΚΥΑ) Αγροτικής Ανάπτυξης 
& Τροφίμων, Εσωτερικών Δημόσιας Διοίκησης & Αποκέ¬ 
ντρωσης και Οικονομίας & Οικονομικών «Υλοποίηση του 
τριετούς προγράμματος βελτίωσης της παραγωγής και 
εμπορίας των προϊόντων της μελισσοκομίας 2005, 2006 
και 2007». 

β) Του ν. 1558/1985 «Κυβέρνηση και Κυβερνητικά όρ¬ 
γανα» (ΑΊ37) και ειδικότερα του άρθρου 29Α, όπως αυτό 
προστέθηκε με το άρθρο 27 του ν. 2081/1992 (Α' 154), 
ρύθμιση του θεσμού των Επιμελητηρίων, τροποποίηση 
διατάξεων του ν. 1712/1987, για τον εκσυγχρονισμό των 
επαγγελματικών οργανώσεων των εμπόρων, βιοτεχνών 
και λοιπών επαγγελματιών και άλλες διατάξεις και τροπο¬ 
ποιήθηκε από το άρθρο 1, παράγραφος 2α του ν. 2469 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38) 

γ) Του ν. 2362/1995 «περί Δημοσίου Λογιστικού» (Α' 
247). 

δ) Τις διατάξεις των άρθρων 13 μέχρι και 29 του ν. 
2637/1998 περί «Σύστασης Οργ. Πιστοποίησης Λογαρια¬ 
σμών, Οργανισμού Πληρωμών και ελέγχου Κοινοτ. Ενι¬ 
σχύσεων Προσανατολισμού και Εγγυήσεων ... και άλλες 
διατάξεις» (Α' 200), όπως τροποποιήθηκαν και συμπλη¬ 
ρώθηκαν με το άρθρο 4 του ν. 2732/1999 (Α' 154) και το 
άρθρο 24του ν. 2945/2001 (Α' 223) «Εθνικό Σύστημα Προ- 
στασίαςτης Αγροτικής Δραστηριότητας» και το άρθρο 29 
παρ. 1-8 του ν. 3147/2003 (Α' 135). 

ε) Της υπ’ αριθμ. 389578/2000 (Β' 1470) απόφασης του 
Υπουργού Γεωργίας «περί έγκρισης Κανονισμού Διαδικα¬ 
σίας Πληρωμών του ΟΠΕΚΕΠΕ των ενισχύσεων που βα¬ 
ρύνουν τον Ειδικό Λογαριασμό Εγγυήσεων Γεωργικών 
Προϊόντων (ΕΛΕΓΕΠ). 


στ) Της υπ’ αριθμ. 271562/2002 (Β' 1042) απόφασης του 
Υπουργού Γεωργίας «περί εγκρίσεωςτου ΟΠΕΚΕΠΕ ως 
Οργανισμού Πληρωμής. 

ζ) Του υπ’ αριθμ. 797/2004 Καν. (Ε.Κ.) .του Συμβουλίου 
«περί ενεργειών βελτίωσης των συνθηκών παραγωγής 
και εμπορίας των προϊόντων της μελισσοκομίας» (Ε 125). 

η) Του υπ’ αριθμ. 917/2004 Καν. (Ε.Κ.) της Επιτροπής 
«περί λεπτομερειών εφαρμογής του υπ’ αριθμ. 797/2004 
Καν. (Ε.Κ.) του Συμβουλίου σχετικά με ενέργειες στοντο- 
μέατης μελισσοκομίας» (Ε 163). 

θ) Του υπ’ αριθμ. 1258/1999 Καν. (ΕΟΚ) «Περίχρηματο- 
δοτήσεωςτης Κοινής Γεωργικής Πολιτικής» (Ε94). 

ι) Του υπ’ αριθμ. 1663/1995 Καν. (Ε.Κ.) της Επιτροπής 
για τη θέσπιση των λεπτομερειών εφαρμογής του υπ’ 
αριθμ. 729/1970 Καν. (Ε.Κ.) του Συμβουλίου όσον αφορά 
τη διαδικασία για την εκκαθάριση των λογαριασμών του 
ΕΓΤΠΕ, Τμήμα Εγγυήσεων (Ε158). 

ια) Του π.δ. 402/1988 «Οργανισμός Υπουργείου Γεωρ¬ 
γίας» (Α' 187) όπως ισχύει σήμερα. 

Ιβ) Της υπ’ αριθμ. 256313/2.3.2005 απόφασης του Υπ. 
Αγροτικής Ανάπτυξης & Τροφίμων περί: «καθορισμού 
των όρων, προϋποθέσεων, των δικαιολογητικών και του 
τρόπου πληρωμής της επιχορήγησης της δράσης Ι.Α. 
«Λειτουργία Κέντρων Μελισσοκομίας», στα πλαίσια υλο¬ 
ποίησης του προγράμματος βελτίωσης της παραγωγής 
και εμπορίας του μελιού 2005 - 2007». 

2. Το Εθνικό Πρόγραμμα βελτίωσης της παραγωγής και 
εμπορίας των προϊόντων της μελισσοκομίας 2005 - 2007, 
που υποβλήθηκε από τη χώρα μας στην Ε.Ε. για έγκριση, 
και εγκρίθηκε με την υπ’ αριθμ. 0(2004) 3199/ τελικό/ 
26.8.2004 απόφαση της Ευρωπαϊκής Επιτροπής. 

3. Το γεγονός ότι από τις διατάξεις της παρούσας προ- 
καλείται δαπάνη σε βάρος του Κρατικού Προϋπολογι¬ 
σμού μέχρι 32.500 ευρώ που έχει εγκριθεί για την Ενέρ¬ 
γεια IV της υπ’ αριθμ. 603/243942/5.1.2005 ΚΥΑ (ΦΕΚ 
15/Β/2005) και είναι εγγεγραμμένη στον Κ.Α. Ε. 5423 «Δα¬ 
πάνες Ε.Γ.Τ.Π.Ε.- Εγγυήσεις» του Υπουργείου Αγροτικής 
Ανάπτυξης & Τροφίμων, αποφασίζουμε: 

Α. Καθορίζουμε τους όρους, τις προϋποθέσεις, τα δικαι- 
ολογητικά και τον τρόπο πληρωμής της δράσης «Αναλύ¬ 
σεις μελιού» γιατο πρόγραμμα βελτίωσης της παραγωγής 
και εμπορίας των προϊόντων της μελισσοκομίας 2005. 

1. ΠΕΡΙΓΡΑΦΗ ΤΗΣ ΔΡΑΣΗΣ -ΦΟΡΕΙΣ ΥΛΟΠΟΙΗΣΗΣ 

Επιχορηγείται μέχρι το 100% των δαπανών για αναλύ¬ 
σεις δειγμάτων μελιού σε διαπιστευμένα εργαστήρια (του 
εσωτερικού ή του εξωτερικού), για τον έλεγχο της ποιό¬ 
τητας του προϊόντος που παράγεται και διατίθεται στο 
εμπόριο, προκειμένου να εξασφαλιστεί η προστασία του 
καταναλωτικού κοινού, αλλά και των παραγωγών μελιού 
που διαθέτουν μέλι τους σε εμπορία. 

2. ΔΙΚΑΙΟΥΧΟΙ 

Δικαιούχοι ένταξης στην παραπάνω δράση είναι οι με- 
λισσοκόμοι κάτοχοι θεωρημένων μελισσοκομικών βιβλια¬ 
ρίων σύμφωνα με την υπ’ αριθμ. 370910/14.5.2001 από¬ 
φαση του Υπουργού Γ εωργίας περί «καθιέρωσης μητρώ¬ 
ου μελισσοκομικών εκμεταλλεύσεων και μελισσοκομικού 
βιβλιαρίου» που διαθέτουν το μέλι που παράγουν σε 
εμπορία ή Μελισσοκομικές Οργανώσεις (Κοινοπραξίες ή 
Συνεταιρισμοί), που διαθέτουν το μέλι που παράγουν τα 
μέλη τους στο εμπόριο. 

3. ΕΠΙΛΕΞΙΜΕΣ ΔΑΠΑΝΕΣ 

Το κόστος αναλύσεως δειγμάτων μελιού με σκοπό τη 
διερεύνηση της ποιότητάς του. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. ΥΨΟΣ ΕΠΙΧΟΡΗΓΗΣΗΣ 

Το συνολικό ύψος επιχορήγησης για τη Δράση «αναλύ¬ 
σεις μελιού» καθορίζεται μέχρι του ποσού των 65.000 ευ¬ 
ρώ για το πρόγραμμα του 2005. 

Ο ΦΠΑ δεν αποτελεί επιλέξιμη δαπάνη. 

5. ΔΙΑΔΙΚΑΣΙΑ ΕΠΙΧΟΡΗΓΗΣΗΣ 

Οι ενδιαφερόμενοι μελισσοκόμοι ή μελισσοκομικοί συ¬ 
νεταιρισμοί υποβάλλουν στη Δ/νση Ζωικής Παραγωγής & 
ΑΠΑ αίτηση (υπόδειγμα 1) ένταξης στο πρόγραμμα, το 
αργότερο μέχρι τις 20.8.2005. 

Οι αιτήσεις θα πρέπει να συνοδεύονται από: 

ί) Φωτοαντίγραφο θεωρημένου Μελισσοκομικού Βι¬ 
βλιαρίου (για μεμονωμένους παραγωγούς). 

ϋ) Καταστατικό της Μελισσοκομικής Οργάνωσης (για 
Μελισσοκομικούς Συνεταιρισμούς ή Κοινοπραξίες). 

Νί) Φωτοαντίγραφο της πρώτης σελίδας του τραπεζικού 
λογαριασμού της ΑΤΕ. 

ίν) Αποδεικτικά στοιχεία για την εμπορία του παραγόμε- 
νου μελιού κατά την περίοδο από 1η Σεπτεμβρίου 2004 
έως 20η Ιουλίου 2005. 

ν) Πρωτότυπα εξοφλημένα τιμολόγια αναλύσεων δειγ¬ 
μάτων μελιού από διαπιστευμένα εργαστήρια (Στην περί¬ 
πτωση των ενδιαφερομένων που υποχρεούνται από τον 
ΚΦΒ & Σ να τηρούν τα πρωτότυπα παραστατικά στο αρ¬ 
χείο τους, δηλώνουν τούτο στην αίτησή τους και απο¬ 
στέλλουν στη Δ/νση Ζωικής Παραγωγής & ΑΠΑ θεωρη¬ 
μένο ακριβές φωτοαντίγραφο). 

νί) Υπεύθυνη δήλωση του ν. 1599/1986, ότι η συγκεκρι¬ 
μένη δράση δεν ενισχύεται από άλλη πηγή. 

νϋ) Αποδεικτικά διαπίστευσης του εργαστηρίου που 
πραγματοποίησε την ανάλυση. 

νίϋ) Φορολογική και ασφαλιστική ενημερότητα (για με- 
λισσοκομικές οργανώσεις) 

Η Δ/νση Ζωικής Παραγωγής & ΑΠΑ με βάση τα παραπά¬ 
νω στοιχεία εισηγείται στον Υπουργό Αγροτικής Ανάπτυ¬ 
ξης & Τροφίμων την έκδοση Υπουργικής Απόφασης για το 
ποσοστό κάλυψης των πραγματοποιηθεισών δαπανών. 

6. ΕΛΕΓΧΟΙ 

Για την ορθή εφαρμογή των μέτρων της παρούσας από¬ 
φασης διενεργούνται διοικητικοί έλεγχοι στο 100% των 
αιτήσεων για την ακρίβεια των αναφερομένων σε αυτές 
στοιχείων. 

7. ΔΙΑΔΙΚΑΣΙΑ ΠΛΗΡΩΜΗΣ 

Μετάτην έκδοση της Απόφασης του Υπ. Αγροτικής Ανά¬ 
πτυξης & Τροφίμων για τον καθορισμό του ποσοστού κά¬ 
λυψης των πραγματοποιηθεισών δαπανών η Δ/νση Ζωι¬ 
κής Παραγωγής & ΑΠΑ συντάσσει κατάσταση δικαιούχων 
με τα δικαιούμενα ποσά ανά παραγωγό ή μελισσοκομική 
οργάνωση. Η παραπάνω κατάσταση, μαζί με τα πρωτότυ¬ 
πα εξοφλημένα τιμολόγια για την πραγματοποίηση των 
αναλύσεων διαβιβάζονται στη Δ/νση ΔΗΛΙΖΩ του ΟΠΕ- 
ΚΕΠΕ, το αργότερο μέχρι την 15.9.2005. 

Η αναγνώριση και εκκαθάριση της δαπάνης γίνεται από 
τη Δ/νση ΔΗΛΙΖΩ του ΟΠΕΚΕΠΕ η οποία διαβιβάζειτο φά¬ 
κελο δικαιολογητικών στη Δ/νση Οικονομικού για έκδοση 
της σχετικής εντολής πληρωμής. 

Τα σχετικά αποδεικτικά πληρωμής των δικαιούχων 
(θχίΓαίΙεΤραπέζης) διαβιβάζονται με ευθύνη του αντίστοι¬ 
χου υποκαταστήματος Τραπέζης στη Δ/νση ΔΗΛΙΖΩ του 
ΟΠΕΚΕΠΕ για συμπλήρωση των σχετικών φακέλων και 
έλεγχο των πληρωμών. 

Η ενίσχυση καταβάλλεται στους τραπεζικούς λογαρια¬ 
σμούς των ενδιαφερομένων μέχρι την 15/10/2005. 


8. ΚΥΡΩΣΕΙΣ 

Σε περίπτωση που διαπιστωθούν κατά την διάρκεια των 
ελέγχων εσκεμμένα ψευδή στοιχεία, οι ενδιαφερόμενοι 
αποκλείονται της επιχορήγησης κατά το τρέχον έτος και 
της συμμετοχής τους στην εν λόγω δράση του προγράμ¬ 
ματος του επόμενου έτους. 

Β. Τροποποιούμε την υπ’ αριθμ. 256313/2.3.2005 από¬ 
φαση του Υπ. Αγροτικής Ανάπτυξης & Τροφίμων περί κα¬ 
θορισμού των όρων, προϋποθέσεων, των δικαιολογητικών 
και του τρόπου πληρωμής της επιχορήγησης της δράσης 
Ι.Α. «Λειτουργία Κέντρων Μελισσοκομίας», στα πλαίσια 
υλοποίησης του προγράμματος βελτίωσης της παραγω¬ 
γής και εμπορίας του μελιού 2005 - 2007 ως ακολούθως: 

α) Στα έχοντας υπόψη το σημείο 4 τροποποιείται ως 
εξής: 

«Το γεγονός ότι από τις διατάξεις της παρούσας προ- 
καλείται δαπάνη σε βάρος του Κρατικού Προϋπολογι¬ 
σμού μέχρι 542.500 ευρώ που έχει εγκριθεί για την Ενέρ¬ 
γεια I της υπ’ αριθμ. 603/243942/5.1.2005 (ΒΊ 5/2005) κοι¬ 
νή υπουργική απόφαση και είναι εγγεγραμμένη στον 
Κ.Α.Ε. 5423 «Δαπάνες Ε.Γ.Τ.Π.Ε.- Εγγυήσεις»του Υπουρ¬ 
γείου Αγροτικής Ανάπτυξης και Τροφίμων». 

β) Στην παράγραφο 7 (Ύψος επιχορήγησης) η πρώτη 
πρόταση γίνεται: 

«Συνολικό ποσό επιχορήγησης για το 2005 μέχρι 
1.085.000 ευρώ». 

Κατά τα λοιπά ισχύει η υπ’ αριθμ. 256313/2.3.2005 από¬ 
φαση του Υπουργού Αγροτικής Ανάπτυξης & Τροφίμων 
ως έχει. 

ΓΕΝΙΚΑ 

1. Τα τιμολόγια θα σφραγίζονται από τη Δ/νση Ζωικής 
Παραγωγής & ΑΠΑ με σφραγίδα όπου θα αναγράφεται 
ευανάγνωστα «Καν. (ΕΚ) 797/04 Δράση «Αναλύσεις Μελι¬ 
ού»». 

2. Ο Φ.Π.Α. δεν αποτελεί επιλέξιμη δαπάνη. 

3. Τα τιμολόγια γίνονται δεκτά μόνο εάν είναι εξοφλη¬ 
μένα και αυτό θα πρέπει να αναγράφεται επ’αυτών και να 
φέρουν τη μονογραφή του εκδότη. 

4. Οι δαπάνες για τις αναλύσεις μελιού είναι επιλέξιμες 
από 1.9.2004 έως 20.8.2005. 

5. Οι πιστώσεις θα βαρύνουν κατά 50%τοντακτικό προ¬ 
ϋπολογισμό, και κατά 50%το ΕΓΤΠΕ, Τμήμα Εγγυήσεων. 
Σχετική αναγραφή θα υπάρχει και στην κατάσταση ανα¬ 
γνώρισης - εκκαθάρισης δαπανών. 

6. Τα Κέντρα Μελισσοκομίας, οι Δ/νσεις Αγρ. Ανάπτυ¬ 
ξης των Νομαρχιακών Αυτοδιοικήσεων και η Δ/νση Ζωι¬ 
κής Παραγωγής & ΑΠΑ του Υπουργείου Αγρ. Ανάπτ. & 
Τροφίμων και η Δ/νση ΔΗΛΙΖΩ του ΟΠΕΚΕΠΕ παρέχουν 
στους δικαιούχους κάθε πληροφορία για την υλοποίηση 
της παρούσας, σχετικά με θέματα αρμοδιότητάς τους. 

7. Με απόφαση του Γεν. Γραμματέα του Υπ. Αγρ. Ανάπτ. & 
Τροφίμων μπορούν να τροποποιηθούν ή να ορισθούν εκ νέ¬ 
ου οι ημερομηνίες και οι προθεσμίες υποβολής και διαβίβα¬ 
σης των δικαιολογητικών και των στοιχείων της παρούσας. 

8. Το συνημμένο παράρτημα υποδειγμάτων αποτελεί 
αναπόσπαστο τμήμα της παρούσας. 

9. Η παρούσα ισχύει από την υπογραφή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Αυγούστου 2005 

Ο ΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΥΠΟΔΕΙΓΜΑ 1 


Ενδιαφερόμενος 

(Φορέας ή μελισσοκόμος). ././ 200... 

Ταχ.Δ/νση . Α. Π.:. 

Τηλέφωνο. Προς: Δ/νση Ζωικής Παραγωγής & ΑΠΑ... 

Ραχ. Τμήμα Μελισσοκομίας Σηροτροφίας 

Καπνοκοπτηρίου 6, Τ.Κ. 10176 
Αθήνα 


ΑΙΤΗΣΗ 


Για την ένταξη στη δράση “Αναλύσεις μελιού” του προγράμματος βελτίωσης της παραγωγής και εμπορίας 
των προϊόντων της μελισσοκομίας 2005. Καν. Ε.Ε. 797/04. 

Ο . αιτείται την ένταξη στο Πρόγραμμα έτους 2005 για την οικονομική 

ενίσχυση για τις παρακάτω αναλύσεις μελιού που πραγματοποίησε κατά την χρονική περίοδο από 1-9-2004 
έως 20-8-2005: 


Α/Α :] 

ΕΙΔΟΣ ΑΝΑΛΥΣΗΣ 

ΕΡΓΑΣΤΗΡΙΟ ί 

ΑΡΙΘΜΟΣ ] 
ΔΕΙΓΜΑΤΩΝ 

[ ΔΑΠΑ^ΊΙΕΕΫΡΩ Π 

. ' - 

I ΠΑΡΑΤΗΡΗΣΕΙΣ 

1 






2 






3 




ί 


4 



. 1 




ΣΥΝΟΛΟ ! 

ί 



Συνημμένα: 

ϊ) φωτοαντίγραφο θεωρημένου Μελισσοκομικού Βιβλιαρίου (για μεμονωμένους παραγωγούς), 
ϋ) Καταστατικό της Μελισσοκομικής Οργάνωσης (για Μελισσοκομικούς Συνεταιρισμούς ή Κοινοπραξίες), 
ϊϋ) φωτοαντίγραφο της πρώτης σελίδας του τραπεζικού λογαριασμού της ΑΤΕ. 
ϊν) Αποδεικτικά στοιχεία για την εμπορία του παραγόμενου μελιού κατά την περίοδο από 1ι Σεπτεμβρίου 
2004 έως 20 Ιουλίου 2005. 

ν) Πρωτότυπα εξοφλημένα τιμολόγια αναλύσεων δειγμάτων μελιού από διαπιστευμένα εργαστήρια 
(Στην περίπτωση των ενδιαφερομένων που υποχρεούνται από τον ΚΦΒ & Σ να τηρούν τα πρωτότυπα 
παραστατικά στο αρχείο τους, δηλώνουν τούτο στην αίτησή τους και αποστέλλουν στη Δ/νση Ζωικής 
Παραγωγής & ΑΠΑ θεωρημένο ακριβές φωτοαντίγραφο), 
νϊ) Υπεύθυνη δήλωση του Ν. 1599/86, ότι η συγκεκριμένη δράση δενενισχύεται από άλλη πηγή, 
νϋ) Αποδεικτικά διαπίστευσης του εργαστηρίου που πραγματοποίησε την ανάλυση, 
νϋΐ) Φορολογική και ασφαλιστική ενημερότητα (για μελισσοκομικές οργανώσεις). 


Ο Νόμιμος εκπρόσωπος του φορέα 


(σφραγίδα και υπογραφή) 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐΐρ: νννννν.θί.9 γ - θ-ΓηειίΙ: ννββιτίΗεΙθΓ @ θΙ· 9 γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


(2410) 597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυιτ>, προσαυξανόμενη κατά 0,20 θιιγο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυπο ανά σελίδα. 

Σε μορφή ΟΘ: 


Τεύχος 

Περίοδος 

εθπο 

Τεύχος 

Περίοδος 

ΕΘΠΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-τοπι και μέχρι 100 σελίδες σε 5 ουτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-τοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210 - 4071010, ίαχ: 210 - 4071010 ϊηΙθΓΠβΙ 

ΜΜρ://νννννν.θ 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθΓπβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεωνΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


> Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά 
ταχυδρομικά έξοδα. 

> Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 βυτο. 


' Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
καιτο ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίοπίθί, με την καταβολή των αντίστοιχων 
ποσών συνδρομής και ΤΑΠΕΤ . 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























